b'\n_START_ARTICLE_\nVila prijateljica in meseci prijatelji\n_START_PARAGRAPH_\nVila prijateljica in meseci prijatelji je slovenska ljudska pripovedka, ki jo je zapisal J. Vol\xc4\x8di\xc4\x8d in je bila prvi\xc4\x8d objavljena v knjigi Slovenske ljudske pripovedi, leta 1970. Kasneje je ta zbirka pravljic iz\xc5\xa1la \xc5\xa1e leta 1980, 1985 , 2006 in 2007.\n_START_SECTION_\nPovzetek vsebine\n_START_PARAGRAPH_\nNeka zlobna \xc5\xbeenska primo\xc5\xbei s svojim revnim mo\xc5\xbeem tudi deklico Marico. Kmalu za tem ji bog da \xc5\xa1e pravo h\xc4\x8der, ki jo ima zelo rada. Pastorke pa ne mara, zato se je posku\xc5\xa1a \xc4\x8dim prej znebiti, tako, da ji daje najslab\xc5\xa1o hrano in jo po\xc5\xa1ilja spati v korito namesto v posteljo. Ko pisana mati vidi, da deklici ni hudega, za\xc4\x8dne premi\xc5\xa1ljevati kako bi na\xc5\xa1la na\xc4\x8din, da bi siroto spodila od hi\xc5\xa1e._NEWLINE_Izmisli si in po\xc5\xa1lje deklici prati volno. Svoji h\xc4\x8deri,da belo volno, pastorki pa \xc4\x8drno ter od obeh zahteva, da domov prineseta belo volno. Pastorka joka ter roti kru\xc5\xa1no mati, vendar je bilo vse zaman. S polsestro odideta k potoku ter za\xc4\x8dneta prati. Kar naenkrat pride lepo belo dekle ter pastorki pomaga prati, da postane volna bela. Nato lepo dekle izgine._NEWLINE_Ma\xc4\x8deha je jezna, ker je pastorki uspelo in ker nima razloga, da bi jo napodila._NEWLINE_Nato pride zima in ma\xc4\x8deha pastorki naro\xc4\x8di naj gre v gore ter ji nabere sve\xc5\xbeih jagod. Pastorkine pro\xc5\xa1nje so zopet zaman, zato se odpravi v gore. V gorah sre\xc4\x8da dvanajst junakov, ki ji obljubijo pomo\xc4\x8d, \xc4\x8de pravilno odgovori na vpra\xc5\xa1anje. Vpra\xc5\xa1ajo jo kateri mesec v letu je najbolj\xc5\xa1i. Deklica odgovori, da so vsi dobri, najbolj\xc5\xa1i pa je mesec su\xc5\xa1ec ker prina\xc5\xa1a najve\xc4\x8d upanja. Junaki so s tem odgovorom zadovoljni zato ji poka\xc5\xbeejo dolinico v kateri najde jagode._NEWLINE_Jagode odnese ma\xc4\x8dehi ter ji pove kaj se je zgodilo na gori. \xc4\x8cez nekaj dni po\xc5\xa1lje ma\xc4\x8deha na goro svojo h\xc4\x8di. Prepri\xc4\x8dana je, da bo tudi ona dobila jagode, \xc4\x8de je to uspelo umazani pastorki._NEWLINE_H\xc4\x8di se o\xc5\xa1abno oble\xc4\x8de ter odide. Tudi ona sre\xc4\x8da junake in jim prevzeto re\xc4\x8de naj ji poka\xc5\xbeejo kje rastejo jagode. Junaki ji zastavijo isto vpra\xc5\xa1anje kot pastorki. Ona odgovori, da so vsi meseci hudi, najhuj\xc5\xa1i pa je su\xc5\xa1ec. Ko to pove, se za\xc4\x8dne hudo neurje, da komaj pride do doma. Ti junaki, so predstavljali mesece v letu._NEWLINE_Po de\xc5\xbeeli se razve o lepoti in dobroti pastorke. Nek po\xc5\xa1ten, lep, mlad gospod sporo\xc4\x8di ma\xc4\x8dehi, da bo pri\xc5\xa1el snubit pastorko za \xc5\xbeeno. _NEWLINE_Na napovedan ve\xc4\x8der ma\xc4\x8deha spodi pastorko v korito, namesto nje pa uredi svojo h\xc4\x8di, po najbolj\xc5\xa1ih  mo\xc4\x8deh. Ko pride snubec jo predstavi kot pastorko, vendar jo izda petelin, ki pove, da je Marica v koritu. Snubci \xc5\xbeelijo videti pravo pastorko in ko jo zagledajo, se ne morejo nagledati njene lepote. \xc5\xa0e isti ve\xc4\x8der jo odpeljejo s seboj._NEWLINE_Hudobna ma\xc4\x8deha in h\xc4\x8di sta ostali osramo\xc4\x8deni. Marica pa je bila s svojim mo\xc5\xbeem sre\xc4\x8dna do smrti- ker so bili vsi meseci in vila njeni prijatelji.'